pythainlp/thai-wiki-dataset-v3 huggingface dataset:
ซ่าหริ่ม

ซ่าหริ่ม หรือ ซาหริ่ม เป็นขนมไทยประเภทหนึ่งมีลักษณะเป็นเส้นที่มักมีหลายสีและรับประทานกับน้ำกะทิโดยมีรสชาติหอมมันและมีกลิ่นใบเตยอีกด้วย ซ่าหริ่มมีขายอยู่ตามตลาดทั่วไปในประเทศไทยและเป็นที่นิยมเป็นอย่างมาก นิยมรับประทานกันในช่วงฤดูร้อน มักรับประทานโดยเติมน้ำเชื่อมและน้ำแข็ง ส่วนผสมสำคัญมีแป้งถั่วเขียว น้ำลอยดอกมะลิ น้ำตาลทราย น้ำใบเตยคั้น และน้ำกะทิ ปัจจุบันส่วนผสมอาจเปลี่ยนเล็กน้อย เช่น ใช้สีสังเคราะห์แทนสีธรรมชาติ และใช้แป้งสำเร็จรูปที่หาซื้อได้ง่าย
== ประวัติ ==
ที่มาของขนมยังไม่เป็นที่แน่ชัดสำหรับซ่าหริ่ม บทความทางการเมืองที่วิเคราะห์คำว่าซ่าหริ่มได้อ้างถึงบทประพันธ์ในสมัยราชการที่สองที่ว่าความว่า
ซ่าหริ่มลิ้มหวานล้ำ แทรกใส่น้ำกะทิเจือวิตกอกแห้งเครือ ได้เสพหริ่มพิมเสนโรย
แล้วยังพบว่าซ่าหริ่มไม่ได้มาจากโปรตุเกสเพราะชาวโปรตุเกสจะทำขนมแห้งมากกว่าขนมเปียก ทว่า ซ่าหริ่มได้พัฒนามาจากทับทิมกรอบและลอดช่องสิงคโปร์ ทั้งหมดเป็นขนมแป้งเหนียวใสคล้ายวุ้นเส้นผสมสี และปัจจุบันชาวชวา-มลายูเรียกขนมนั้นว่า Dawet ดาเวต เรียกตัวแป้งวุ้นว่าเชนดอล Cendol จึงเชื่อได้ว่าซ่าหริ่มเป็นขนมที่ชาวไทยนำมาจากชาวชวาตั้งแต่สมัยกรุงศรีอยุธยาตอนปลาย แต่ก็ได้รับการพัฒนาและปรับรูปแบบโดยชาวบ้านที่เรียกกันว่าภูมิปัญญาชาวบ้านนั่นเอง
วิภาวรรณ เทียมปาน ได้จัดทำเอกสารเกี่ยวกับองค์ความรู้ของขนมไทยและอธิบายว่า "เป็นขนมที่ดัดแปลงมาจากขนมลอดช่อง แตกต่างกันตรงขนาดและสีของตัวเส้น ขนมลอดช่องจะมีเส้นใหญ่ ส่วนขนมซ่าหริ่มจะมีเส้นเล็กกว่า และมีสีสันหลากหลายสี" ทั้งยังบอกว่าขนมซ่าหริ่มนิยมรับประทานกันในฤดูร้อน
== การใช้ชื่อเรียกในบริบทการเมืองไทย ==
ในช่วงวิกฤตการณ์การเมืองไทย พ.ศ. 2548–2553 ซึ่งกลุ่มผู้สนับสนุนทางการเมืองใช้สีเสื้อในการระบุอัตลักษณ์ทางการเมือง ได้มีการเปรียบเทียบกลุ่มเสื้อหลากสีเป็น "สลิ่ม" เพราะมีหลายสี โดยเชื่อว่ามีที่มาจากคำเรียกในเว็บบอร์ดพันทิป.คอม
== อ้างอิง ==
ขนมไทย
ตั้งวง

ตั้งวง เป็นภาพยนตร์ไทย เขียนบทและกำกับโดยคงเดช จาตุรันต์รัศมี อำนวยการสร้างโดย ติ๊ก กัญญารัตน์  เป็นภาพยนตร์ที่สร้างจากเงินทุนสนับสนุนของสำนักงานศิลปวัฒนธรรมร่วมสมัย กระทรวงวัฒนธรรม  มีเนื้อหาเกี่ยวกับวัฒนธรรมไทย โดยสอดแทรกเหตุการณ์ทางการเมืองไทยไว้เป็นฉากหลัง ในแง่มุมของบริบททางสังคม   ภาพยนตร์ได้รับการคัดเลือกให้เข้าประกวดในเทศกาลภาพยนตร์นานาชาติเบอร์ลิน สาย Generation  และเทศกาลภาพยนตร์นานาชาติฮ่องกง   
เนื้อเรื่องกล่าวถึงเด็กวัยรุ่น 4 คนที่ประสบปัญหาชีวิต จึงมาบนบานศาลกล่าวกับสิ่งศักดิ์สิทธิ์ และจำเป็นต้องมาฝึกฝนรำไทยกับนางรำ เพื่อรำแก้บนตามที่ได้บนบานไว้
==อ้างอิง==
==แหล่งข้อมูลอื่น==
ภาพยนตร์ไทย
ภาพยนตร์ที่ออกฉายในปี พ.ศ. 2556
ภาพยนตร์ที่กำกับโดย คงเดช จาตุรันต์รัศมี
อภิชาติ สุภาแพ่ง

อภิชาติ สุภาแพ่ง ที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร) อดีตที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) อดีตสมาชิกสภาผู้แทนราษฎรจังหวัดเพชรบุรี สังกัดพรรคประชาธิปัตย์ เป็นอดีตประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
== ประวัติ ==
อภิชาติ สุภาแพ่ง หรือ ส.ส.เล็ก เกิดเมื่อวันที่ 3 พฤศจิกายน พ.ศ. 2498บุตรนาย โลบ สุภาแพ่ง สมาชิก กลุ่มผาด สำเร็จการศึกษาระดับปริญญาตรี และปริญญาโท สาขารัฐประศาสนศาสตร์ สาขานโยบายสาธารณะ จากมหาวิทยาลัยราชภัฏเพชรบุรี จังหวัดเพชรบุรี  และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต มีพี่ชายได้แก่นาย กัมพล สุภาแพ่ง สมาชิกสภาผู้แทนราษฎรไทย ชุดที่ 24
== งานการเมือง ==
อภิชาติ สุภาแพ่ง เคยรับราชการครู และเคยดำรงตำแหน่งผู้อำนวยการโรงเรียนวัดสมุทรธาราม จากนั้นเริ่มเข้าสู่งานการเมือง ตั้งแต่ปี พ.ศ. 2530 เป็นสมาชิกสภาเทศบาลเมืองเพชรบุรี 1 สมัย เป็นสมาชิกสภาจังหวัดเพชรบุรี 3 สมัย ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยการชักชวนของนายอลงกรณ์ พลบุตร และในการเลือกตั้งครั้งนั้น เขาได้รับเลือกตั้งเป็นสมัยแรก ด้วยการเอาชนะอดีตสมาชิกสภาผู้แทนราษฎรในพื้นที่หลายสมัย นายปิยะ อังกินันทน์ และได้รับเลือกตั้งต่อเนื่องในปี พ.ศ. 2548 พ.ศ. 2550 และ พ.ศ. 2554
อภิชาติ สุภาแพ่ง เคยได้รับแต่งตั้งเป็นประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
ในปี 2562 อภิชาติ สุภาแพ่ง ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรคประชาธิปัตย์ แต่ไม่ได้รับเลือกตั้ง ในภายหลังได้รับการแต่งตั้งเป็นที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) และเป็นที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร)
== เครื่องราชอิสริยาภรณ์ ==
== อ้างอิง ==
บุคคลจากจังหวัดเพชรบุรี
ครูชาวไทย
นักการเมืองไทย
สมาชิกสภาผู้แทนราษฎรจังหวัดเพชรบุรี
พรรคประชาธิปัตย์
บุคคลจากมหาวิทยาลัยราชภัฏเพชรบุรี
บุคคลจากโรงเรียนกฎหมายและการเมือง มหาวิทยาลัยสวนดุสิต
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ม.ป.ช.
ยุทธพงษ์ แสงศรี

นายยุทธพงษ์ แสงศรี เป็นอดีตสมาชิกสภาผู้แทนราษฎรจังหวัดหนองคาย และอดีตสมาชิกสภาผู้แทนราษฎรจังหวัดบึงกาฬ สังกัดพรรคพลังประชาชน
== ประวัติ ==
ยุทธพงษ์ แสงศรี เกิดเมื่อวันที่ 7 เมษายน พ.ศ. 2500 ที่อำเภอโซ่พิสัย จังหวัดบึงกาฬ (ขณะนั้นยังเป็นส่วนหนึ่งของจังหวัดหนองคาย) สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.)
== การทำงาน ==
ยุทธพงษ์ แสงศรี ได้รับเลือกตั้งเป็นสมาชิกสภาผู้แทนราษฎรจังหวัดหนองคาย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาในปี พ.ศ. 2554 มีการแยกส่วนหนึ่งของจังหวัดหนองคาย ออกมาจัดตั้งเป็นจังหวัดบึงกาฬ ส่งผลให้เขาเป็นสมาชิกสภาผู้แทนราษฎรของจังหวัดบึงกาฬ ตามบทเฉพาะกาลของพระราชบัญญัติดังกล่าว
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาถูกจัดให้ลงสมัครรับเลือกตั้งในระบบบัญชีรายชื่อ ลำดับที่ 98 สังกัดพรรคเพื่อไทย แต่เขาได้ลาออกจากการเป็นสมาชิกพรรคฯ ในเดือนพฤษภาคมของปีเดียวกัน และลงสมัครรับเลือกตั้งเป็นนายกองค์การบริหารส่วนจังหวัดบึงกาฬ แข่งกับนายนิพนธ์ คนขยัน (เพื่อไทย) นายเทวฤทธิ์ นิกรเทศ อดีต ส.ส.สัดส่วน แต่เขาได้รับคะแนนเป็นลำดับที่ 3
ในปี 2562 เขาลงสมัครรับเลือกตั้งสมาชิกสภาผู้แทนราษฎรจังหวัดบึงกาฬ ในสังกัดพรรคชาติไทยพัฒนา แต่ได้คะแนนเพียง 316 คะแนน ต่อมาเขาได้ย้ายไปสังกัดพรรคไทยสร้างไทยในเวลาต่อมา
== เครื่องราชอิสริยาภรณ์ ==
== อ้างอิง ==
บุคคลจากจังหวัดบึงกาฬ
นักการเมืองไทย
สมาชิกสภาผู้แทนราษฎรจังหวัดหนองคาย
สมาชิกสภาผู้แทนราษฎรจังหวัดบึงกาฬ
พรรคมหาชน
พรรคพลังประชาชน (พ.ศ. 2541)
พรรคเพื่อไทย
พรรคชาติไทยพัฒนา
พรรคไทยสร้างไทย
บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
แซ็ง-ทรอเป

แซ็ง-ทรอเป (Saint-Tropez) เป็นเมืองทางตะวันออกของมาร์แซย์ราว 104 กม. ในจังหวัดวาร์ แคว้นพรอว็องซาลป์โกตดาซูร์ ทางตะวันออกเฉียงใต้ของประเทศฝรั่งเศส เมืองตั้งอยู่บริเวณเฟรนช์ริเวียรา เคยเป็นเมืองป้อมปราการทางทหารและอาจถือได้ว่าเป็นหมู่บ้านชาวประมง จนกระทั่งเริ่มศตวรรษที่ 20 หลังสงครามโลกเป็นเมืองพักตากอากาศทางทะเล
เมืองในจังหวัดวาร์
เฟรนช์ริวีเอรา
ปรอสเตียยอฟ

ปรอสเตียยอฟ (Prostějov) หรือ พร็อสส์นิทซ์ (Proßnitz) เป็นเมืองในเขตออลอโมตซ์ของประเทศเช็กเกีย ตั้งอยู่ทางตอนกลางค่อนไปทางตะวันออกของประเทศ ปัจจุบันเป็นเมืองมีชื่อเสียงด้านอุตสาหกรรมแฟชั่น และมีกองทัพพิเศษทางทหารตั้งอยู่ ศูนย์กลางของเมืองได้รับประกาศว่าเป็นเขตอนุรักษ์ของเมือง
เมืองในประเทศเช็กเกีย
หมู่เกาะตาเลาด์

หมู่เกาะตาเลาด์ (Talaud Islands) เป็นหมู่เกาะที่ตั้งอยู่ทางตอนเหนือของเกาะซูลาเวซี ประเทศอินโดนีเซีย แต่เป็นหมู่เกาะที่อยู่ทางเหนือสุดทางทิศตะวันออกของประเทศอินโดนีเซีย หมู่เกาะมีประชากร 83,441 คน จากการสำรวจในปี ค.ศ. 2010
ประชากรส่วนใหญ่มีอาชีพเกี่ยวกับกสิกรรม เช่น มะพร้าว วานิลลา ต้นจันทน์เทศ กานพลู หมู่เกาะมีดินอุดมสมบูรณ์จากดินภูเขาไฟในหลาย ๆ เกาะ
== อ้างอิง ==
ตาเลาด์
สัญญาอนุญาตเสรี

สัญญาอนุญาตเสรี (free license) หมายถึง สัญญาอนุญาตที่เจ้าของกำหนดเงื่อนไขให้ผู้อื่นใช้งานได้โดยมีเสรี มักมีผลทั่วโลก ไม่มีค่าลิขสิทธิ์ ไม่ผูกขาด (non-exclusive) และมีผลตลอดไป
== ดูเพิ่ม ==
เนื้อหาเสรี
== แหล่งข้อมูลอื่น ==
Various Licenses and Comments about Them - GNU Project - Free Software Foundation
License information - Debian
Open Source Licenses
Licenses - Definition of Free Cultural Works
proposed Open Source Hardware (OSHW) Statement of Principles and Definition v1.0
กฎหมายคอมพิวเตอร์
กฎหมายสิทธิบัตร
กฎหมายนิติกรรมและสัญญา
รัฐแบร์น

แบร์น (Berne; Bern) หรือ เบิร์น (Bern) เป็นรัฐที่ใหญ่เป็นอันดับ 2 ของประเทศสวิตเซอร์แลนด์ ทั้งทางด้านพื้นที่และประชากร ตั้งอยู่ทางตะวันตก-กลางของประเทศ อยู่ติดกับรัฐฌูราและรัฐโซโลทวร์นทางทิศเหนือ ติดกับรัฐเนอชาแตล รัฐฟรีบูร์ และรัฐโว ทางทิศตะวันตก ติดกับรัฐวาเลทางทิศใต้ ติดกับรัฐอูรี รัฐนิดวัลเดิน รัฐอ็อพวัลเดิน รัฐลูเซิร์น และรัฐอาร์เกา ทางทิศตะวันออก
รัฐแบร์นมีประชากรพูด 2 ภาษา และมีประชากร 992,617 คน (ข้อมูลเมื่อ 31 ธันวาคม ค.ศ. 2012) เมืองหลวงของรัฐได้แก่กรุงแบร์นซึ่งเป็นเมืองหลวงของประเทศเช่นกัน
== อ้างอิง ==
แบร์น
อะไมโลเพกทิน

อะไมโลเพกทิน (amylopectin) คือ พอลิแซ็กคาไรด์ (polysaccharide) ประเภทฮอโมพอลิแซ็กคาไรด์ (homopolysaccharide) ซึ่งเป็นส่วน
ประกอบของเม็ดสตาร์ซ (starchgranule) เป็นพอลิเมอร์ของน้ำตาลกลูโคส (glucose) ที่จัดเรียงตัวเป็นสายตรงและสายแขนง โดยพันธะไกลโคไซด์
(glycosidic bond) สองแบบ คือส่วนที่เป็นพันธะสายตรง เป็นพันธะ ชนิดแอลฟา-1-4 เหมือนกับอะไมโลส (amylose) และส่วนที่เป็นสายแขนงจะเชื่อมต่อด้วย
พันธะแอลฟา-1- 6
พอลิแซ็กคาไรด์
หมึกแคระ

หมึกแคระ (Pygmy squid) เป็นเซฟาโลพอดจำพวกหมึกหูช้างกลุ่มหนึ่ง ในวงศ์  	Idiosepiidae และสกุล Idiosepius
นับเป็นหมึกที่มีขนาดเล็กที่สุดในโลก เมื่อโตเต็มที่เพศเมียมีความยาวลำตัว 1-3 เซนติเมตร ส่วนเพศผู้ 0.5-1.5 เซนติเมตรเท่านั้น พบในบริเวณชายฝั่ง, ป่าชายเลน, แหล่งสาหร่ายทะเล และแหล่งหญ้าทะเล พฤติกรรมมีลักษณะเฉพาะตัวอย่างยิ่งที่ไม่พบในปลาหมึกชนิดอื่น กล่าวคือ สามารถเกาะติดอยู่อยู่กับวัสดุต่าง ๆ โดยใช้อวัยวะพิเศษ บนส่วนหลังของลำตัว กินอาหารพวกครัสเตเชียนขนาดเล็ก วงจรชีวิตประมาณ 3 เดือน ปัจจุบันสามารถเลี้ยงเพาะพันธุ์ได้แล้วในห้องทดลองทางวิทยาศาสตร์ วางไข่ประมาณ 100 ฟองต่อตัว ไข่ใช้เวลาฟักประมาณ 2 สัปดาห์ ลูกหมึกแรกเกิด มีการดำรงชีวิตแบบกลางน้ำ พบกระจายพันธุ์ในมหาสมุทรแปซิฟิกและมหาสมุทรอินเดีย 
ปัจจุบัน มีการจำแนกออกเป็นชนิดต่าง ๆ ได้ 8 ชนิด คือ
Idiosepius biserialis Voss, 1962
Idiosepius macrocheir Voss, 1962
Idiosepius minimus (d'Orbigny, 1834-1848)
Idiosepius notoides Berry, 1921	 
Idiosepius paradoxus (Ortmann, 1888)	
Idiosepius picteti (Joubin, 1894)
Idiosepius pygmaeus Steenstrup, 1881	
Idiosepius thailandicus Chotiyaputta, Okutani, & Chaitiamvong, 1991 
==อ้างอิง==
==แหล่งข้อมูลอื่น==
หมึก
อาดราร์ (แอลจีเรีย)

อาดราร์ (أدرار, เบอร์เบอร์: 40px) เป็นเมืองหลวงของจังหวัดอาดราร์ อาดราร์เป็นจังหวัดที่ใหญ่ที่สุดเป็นอันดับสองในประเทศแอลจีเรีย ประชาคมมีพื้นฐานมาจากโอเอซิสในภูมิภาค Tuat ของทะเลทรายซาฮารา ตามที่การสำรวจสำมะโนประชากร 2008 มีประชากร 64,781 เพิ่มขึ้นจาก 43,903 ในปี 1998 มีอัตราการเติบโตประจำปีของ 4.0%
อาดราร์ส่วนใหญ่เป็นเมืองการเกษตรที่โดดเด่นด้วยระบบชลประทานแบบดั้งเดิมของ Foggara
==อ้างอิง==
การปล่อยตัวโดยมีการคุมประพฤติ

การปล่อยตัวโดยมีการคุมประพฤติ (parole) คือ การปล่อยตัวนักโทษชั่วคราว ซึ่งยอมรับเงื่อนไขบางอย่างก่อนครบกำหนดโทษสูงสุด
การปล่อยตัวดังกล่าวแตกต่างจากนิรโทษกรรมหรือการลดโทษตรงที่ผู้ได้รับการปล่อยตัวโดยมีการคุมประพฤตินี้ยังถือว่ากำลังรับโทษอยู่ และอาจกลับสู่เรือนจำได้หากละเมิดเงื่อนไขของการปล่อยตัว ตัวอย่างการปล่อยตัวโดยมีการคุมประพฤติ เช่น การปล่อยตัวทางการแพทย์หรือการปล่อยตัวด้วยเวทนา ซึ่งเป็นการปล่อยตัวนักโทษด้วยเหตุผลทางการแพทย์หรือมนุษยธรรม เงื่อนไขของการปล่อยตัวมักเป็นการเคารพกฎหมาย การงดเว้นจากยาเสพติดและแอลกอฮอล์ การหลีกเลี่ยงที่จะติดต่อกับเหยื่อของผู้รับการปล่อยตัว การหางาน และการติดต่อกับพนักงานคุมประพฤติตามกำหนด
กฎหมายอาญา
คำศัพท์กฎหมาย
บรุก ลี

บรุก ลี (Brook Lee) หรือชื่อเกิด บรุก แอนทัวเนตต์ มาเฮอาลานี ลี (Brook Antoinette Mahealani Lee) เป็นผู้ได้รับตำแหน่งนางงามฮาวาย, นางงามสหรัฐอเมริกา และนางงามจักรวาล ค.ศ. 1997 บรุกคือหญิงชาวอเมริกันคนที่ 7 ได้ตำแหน่งนี้
ลีเกิดเมื่อวันที่ 8 มกราคม ค.ศ. 1971 ที่เมืองเพิร์ลซิตี รัฐฮาวาย ประเทศสหรัฐอเมริกา มีชื่อภาษาเกาหลีว่า อี ชีแน ( 이시내) บรรพบุรุษของเธออพยพมาจากประเทศเกาหลีใต้ตั้งแต่ช่วงปี ค.ศ. 1950 และมีเชื้อสายฮาวาย, เกาหลี, จีน, ดัตช์, โปรตุเกส, อังกฤษ และฝรั่งเศส
ลีเป็นตัวแทนประเทศของเธอในฐานะ Miss USA 1997 ในการประกวดนางงามจักรวาลปีเดียวกัน ซึ่งจัดขึ้นที่ไมแอมี รัฐฟลอริดา เมื่อวันที่ 16 พฤษภาคม ค.ศ. 1997 และเอาชนะคู่แข่งจาก 74 ประเทศได้จนสำเร็จ เธอมอบตำแหน่งในนางงามจักรวาลคนต่อไปคือ "เวนดี ฟิตซ์วิลเลียม" จากประเทศตรินิแดดและโตเบโก ในการประกวดนางงามจักรวาล 1998 ที่จัดขึ้นที่โฮโนลูลู รัฐฮาวาย บ้านเกิดของเธอ
== อ้างอิง ==
ชาวอเมริกันเชื้อสายเกาหลี
ชาวอเมริกันเชื้อสายจีน
ชาวอเมริกันเชื้อสายฝรั่งเศส
ชาวอเมริกันเชื้อสายดัตช์
ชาวอเมริกันเชื้อสายโปรตุเกส
ชาวอเมริกันเชื้อสายอังกฤษ
ชาวอเมริกันเชื้อสายฮาวาย
นางงามฮาวาย
นางงามสหรัฐอเมริกา
ผู้ชนะการประกวดนางงามจักรวาล
นิสชินฟูดส์

นิสชินฟูดส์ เป็นบริษัทญี่ปุ่นที่ผลิตบะหมี่กึ่งสำเร็จรูปตั้งขึ้นในประเทศญี่ปุ่นเมื่อวันที่ 4 กันยายน ค.ศ. 1948 หลังสงครามโลกครั้งที่สองสิ้นสุดลงไม่นาน โดยมีนายโมโมฟูกุ อันโด เป็นผู้ก่อตั้ง มีบริษัทมีชื่อแรกก่อตั้งว่า Nissin Food Products Co., Ltd. of Japan  และสิบปีต่อมาจึงผลิตบะหมี่ราเม็งกึ่งสำเร็จรูปขึ้นเป็นครั้งแรก ใช้ชื่อว่า Chikin Ramen (Chicken Ramen) ต่อมาได้เปิดสาขาในสหรัฐอเมริกาเมื่อ ค.ศ. 1970 ภายใต้ชื่อ Nissin Foods โดยขายราเม็งกึ่งสำเร็จรูปในชื่อ Top Ramen ทั้งบะหมี่กึ่งสำเร็จรูปและบะหมี่ถ้วยต่างเป็นนวัตกรรมที่คิดค้นโดยโมโมฟูกุ อันโด  นิสชินมีสำนักงานใหญ่อยู่ที่ เขตโยโดงาวะ ในจังหวัดโอซากะ โดยได้ย้ายมาอยู่ในที่ตั้งปัจจุบัรจั้งแต่ ค.ศ. 1977 เมื่อสร้างอาคารใหม่สำเร็จ
นิสชินได้ตั้งสำนักงานและโรงงานขึ้นในหลายประเทศ เช่น บราซิล (ตั้งแต่ ค.ศ. 1981), ฮ่องกง (ตั้งแต่ ค.ศ. 1985), อินเดีย (ตั้งแต่ ค.ศ. 1992), เยอรมนี (ตั้งแต่ ค.ศ. 1993), ไทย (ตั้งแต่ ค.ศ. 1994), จีน (ตั้งแต่ ค.ศ. 1995), และ เม็กซิโก (ตั้งแต่ ค.ศ. 2000) ผลิตภัณฑ์ของนิสชินยังมีจำหน่ายใน ฟิลิปปินส์, ไต้หวัน, สิงคโปร์,  แคนาดา, สวีเดน, มาเลเซีย และ ออสเตรเลีย
นิสชินฟูดส์ไม่มีส่วนเกี่ยวข้องกับบริษัทที่มีชื่อคล้ายกันเหล่านี้แต่อย่างใด เช่น Nisshin Seifun Group Inc., Nisshin OilliO Group, Ltd.,  Nisshinbo Holdings Inc. และ Nissin Healthcare Food Service Co., Ltd.
== อ้างอิง ==
== แหล่งข้อมูลอื่น ==
www.nissinthailand.com
บริษัทที่ก่อตั้งในปี พ.ศ. 2491
ตราสินค้าบะหมี่กึ่งสำเร็จรูป
ตราสินค้าญี่ปุ่น
ธุรกิจอาหาร
บริษัทอาหารของญี่ปุ่น
บริษัทจดทะเบียนในตลาดหลักทรัพย์โตเกียว
ซน ดง-อุน

ซน ดง-อุน (손동운|Son Dong-woon; เกิด 6 มิถุนายน พ.ศ. 2534) รู้จักกันในชื่อ ดงอุน เป็นนักร้องชาวเกาหลีใต้ เขาเป็นสมาชิกของบอยกรุ๊ปไฮไลต์ (เดิมชื่อ บีสต์)
==ผลงานเพลง==
== เพลงประกอบภาพยนตร์และผลงานเดี่ยว ==
==ผลงาน==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#B0C4DE" align="center"
! Year
! Title
! Type
! Role
|-
|rowspan="1"| 2009
|MTV B2ST
|TV Documentary (MTV)
|Himself
|-
|rowspan="3"| 2010
|MTV Beast Almighty
|TV Show (MTV)
|Himself
|-
|Idol Maid
|TV Show (MBC)
|Himself
|-
|SHIN PD Variety Show
|TV Show (SBS)
|Himself
|-
|rowspan="1"| 2011
|Exciting Cube TV
|TV Show (MNET Japan)
|Himself
|-
|rowspan="2"| 2012
|Win Win
|TV Show (KBS2)
|Himself
|-
|Invincible Youth 2
|TV Show (KBS2 HD)
|Himself
|}
== อ้างอิง ==
==แหล่งข้อมูลอื่น==
นักร้องเกาหลีใต้
บุคคลที่เกิดในปี พ.ศ. 2534
นักแสดงเกาหลีใต้
ชาวเกาหลีใต้
บุคคลจากปูซาน
ศิลปินสังกัดคิวบ์เอนเตอร์เทนเมนต์
สมาชิกของไฮไลต์
ไอดอลชายชาวเกาหลีใต้
ปืน ร.ศ. 121

ปืนเล็กยาว ร.ศ. 121 หรือ ปืนเล็กยาว แบบ 45 (ปลย. 45) เป็นปืนเล็กยาวแบบลูกเลื่อนบริหารกลไกด้วยมือ ใช้กระสุนขนาด 8x50 มม. แบบหัวป้าน (8x50 mm. R Siamese Mauser Type 45) เข้าประจำการเมื่อปี พ.ศ. 2445-2446 ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เนื่องจากเดิมกองทัพสยามเคยสั่งซื้อปืนเล็กยาว Steyr-Mannlicher M1888 หรือ ปืนเล็กยาว แบบ 33 (ปลย. 33) จากประเทศออสเตรียมาใช้งานเมื่อปี พ.ศ. 2433 ซึ่งปืนรุ่นดังกล่าวใช้ระบบลูกเลื่อนดึงตรงแบบสองจังหวะและใช้กระสุนขนาด 8x50 mm. R Mannlicher ซึ่งปืนดังกล่าวไม่เป็นที่พึงพอใจในประสิทธิภาพมากนัก จึงได้มีการตั้งคณะกรรมการออกแบบโดยยึดรูปแบบปืนเล็กยาว Swedish Mauser M1894 ขนาด 6.5×55 มม. ของประเทศสวีเดนเป็นหลัก และด้วยการที่ปืนเล็กยาวรุ่นนี้ใช้ระบบลูกเลื่อนแบบเมาเซอร์ (Mauser) จึงมีชื่อเรียกภาษาอังกฤษด้วยว่า "Siamese Mauser M1902/M1903"
== ประวัติ ==
"บ้านเมืองเราทุกวันนี้เหมือนตั้งอยู่ในหมู่หัวไม้ ถ้าเราไม่เตรียมพลองไว้สู้กับพวกหัวไม้บ้าง พวกหัวไม้ก็ย่อมจะมีใจกำเริบมารังแกอยู่ร่ำไป ถึงโดยจะสู้ให้ชนะจริงไม่ได้ ก็ให้เป็นแต่พอให้พวกหัวไม้รู้ว่าพลองของเรามีอยู่ ถ้าจะเข้ามารังแกก็คงจะเจ็บบ้าง" พระราชดำรัส รัชกาลที่ 5เมื่อ ร.ศ.121 จากการจัดหาอาวุธปืนที่ทันสมัยให้เหมาะสมกับการพัฒนาการทหารของสยามในขณะนั้น โดยทรงมีพระราชประสงค์ไว้ คือ มิได้เอาอาวุธไปรุกรานใคร แต่เอาไว้ใช้ป้องกันชาติ
การแต่งตั้งคณะกรรมการออกแบบอาวุธปืนรุ่นใหม่ที่จะสั่งซื้อ ประกอบด้วยพันเอกพระเจ้าลูกยาเธอพระองค์เจ้าจิรประวัติวรเดชโทพระยาชลยุทธโยธินทร์ (อังเดร ดู เปลซีส เดอ ริชลิว) พลเอกเจ้าพระยาสุรศักดิ์มนตรี และพันตรีพระยาสีหราชเดโชชัย สมุหราชองครักษ์ในัชกาลที่ 5 ต่อมาในปีพ.ศ. 2466 สมัยรัชกาลที่ 6 ได้มีการสั่งซื้อปืนเล็กยาวแบบ 66 หรือปืนอาริซากะ (Arisaka) ซึ่งเป็นปืน Mauser M1923 แต่ผลิตโดยญี่ปุ่นเข้ามาใหม่ และได้มีการปรับเปลี่ยนกระสุนจากขนาด 8x50 มม.เป็นขนาด 8x52 มม.หรือ 8x52 mm.R Siamese Mauser Type 66 ซึ่งเป็นกระสุนแบบหัวแหลม เพื่อไม่ให้ปืนติดขัดเวลาป้อนกระสุนเข้ารังเพลิง ปืนเล็กยาวที่ซื้อมาก่อนหน้านี้อย่างปลย. 45 และปลส. 47 จึงได้นำมาคว้านรังเพลิงเพื่อใช้กับกระสุนใหม่นี้ด้วย และเรียกชื่อใหม่ว่า ปลย. 45/66 กับปลส. 47/66
ซึ่งไทย( ขณะนั้นเรียกสยาม ) ซื้อพิมพ์เขียวจาก เยอรมัน  มาจ้างผลิตที่โรงงานสรรพวุธกองทัพญี่ปุ่น โดยปกปิดการดำเนินการด้วยเหตุผลทางการมืองขณะนั้น
ที่ฝรั่งเศส-อังกฤษ  เข้ามาเป็นเป็นเจ้าอาณานิคมดินแดนเพื่อนบ้าน (ฝรั่งเศส ลาว เขมร: อังกฤษ พม่า มลายู) มีความหวาดระแวง
สยาม   และญี่ปุ่นที่เป็นมหาอำนาจใหม่ในทวีปเอเชีย  ต่อมาปรับปรุงเป็นปืนเล็กยาวแบบ 66 (ปลย 66: type 66) โดยเปลี่ยนแบบกระสุนเป็น 8x52 มม.(8x52 mm.R Siamese mauser type 66 ) ชนิดหัวแหลม
นอกจากนี้ยังมีรุ่นปืนเล็กสั้นที่เรียกว่า ปลส 47.(ปืนเล็กสั้น 47:type 47) คุณลักษณะเหมือน ปืนเล็กยาวแบบ 45 แต่สั้นกว่า
ซึ่งต่อมาได้รับการพัฒนาพร้อมปืนเล็กยาวแบบ 66 เป็น ปืนเล็กสั้น 45/66.(ปลส 45/66:type 45/66) และ ปืนเล็กสั้น 47/66.(ปลส 47/66:type 47/66)
อีกนามหนึ่งของ ปลย. 45และ ปลส. 47 คือ ปืน  ร.ศ 121 และ ปืน ร.ศ 123 ตามลำดับ ซึ่งใช้ในยุครัชกาลที่ 5 และเปลี่ยนชื่อเป็น ปลย. 45 และ ปลส. 47 ในยุครัชกาลที่ 6 แต่บุคคลทั่วไปนิยมเรียก” ปืน  ร.ศ (รัตนโกสินธ์ ศก)”
== ลักษณะจำเพาะ ==
== อ้างอิง ==
ปืนเล็กยาวแบบลูกเลื่อน
อาวุธของประเทศไทย
เจพีเอ็ม (วงดนตรีไต้หวัน)

==สมาชิก==
==รายชื่ออัลบั้ม==
====JPM====
ค.ศ. 2011 Moonwalk
ค.ศ. 2012 365
==ผลงาน==
====ภาพยนตร์====
====หนังสั้น====
====ซีรีส์โทรทัศน์====
====ละครเวที====
====หนังสือ====
2011年2月 傳奇星2011寫真記事 - Legendary Star 2011 Photo Calendar
====รางวัล====
บอยแบนด์
บอยแบนด์ไต้หวัน
กลุ่มดนตรีสัญชาติไต้หวัน
กลุ่มดนตรีที่ก่อตั้งในปี พ.ศ. 2554
วรรณวลัย โปษยานนท์

วรรณวลัย สุรีย์เดชะกุล หรือ วรรณวลัย โปษยานนท์ (ชื่อเล่น: น้ำฝน) เกิดในจังหวัดนนทบุรีเมื่อวันที่ 12 กรกฎาคม พ.ศ. 2519 เป็นนักแสดงและนางแบบ ชาวไทย เข้าสู่วงการเมื่อปี พ.ศ. 2541 โดยการแสดงละคร "ร่วมงานรัก" ทางสถานีวิทยุโทรทัศน์ไทยทีวีสีช่อง 3 ต่อด้วยแสดงภาพยนตร์เรื่อง "ล่าระเบิดเมือง" ปี 2542 หลังจากนั้นก็มีผลงานในวงการบันเทิงมากมายไม่ว่าจะเป็น พรีเซนเตอร์, พิธีกร, งานภาพยนตร์ และละครเวที เป็นต้น
น้ำฝนเป็นหลานของ อู๋ ธนากร โปษยานนท์ เป็น ดารา นักแสดง นายแบบ เช่นกัน
ด้านครอบครัว ปัจจุบันสมรสกับ นายอนุสรณ์ สุรีย์เดชะกุล (ชื่อเล่น: อุ๊) นักบินของการบินไทย ได้เข้าสู่ประตูวิวาห์เมื่อวันที่ 21 กันยายน พ.ศ. 2546 ที่โรงแรมพลาซ่าแอทธินี หลังจากดูใจกันมานานกว่า 6 ปี คู่นี้ฮันนีมูนหวานที่เกาะมัลดีฟส์ มีบุตรชายด้วยกัน 2 คน
== ผลงาน ==
=== ละครโทรทัศน์ ===
2541 ละคร ร่วมงานรัก ช่อง 3
2542 ละคร บังเอิญรวยช่วยไม่ได้ ช่อง 5
2543 ละคร วังวารี รับบท อรทัย ช่อง 3
2546 ละคร หมอลำซัมเมอร์ รับบท ทัศนา ช่อง 7
2546 ละคร ศึกรบ ศึกรัก รับบท นลิน ช่อง 3
2546 ละคร ทะเล ดนตรี จำปี ทราย รับบท จำปี ช่องไอทีวี
2547 ละคร โบว์สีชมพู รับบท ภรณี ช่อง 3
2548 ละคร เหมราช รับบท ช่อง 7
=== ละครเวที ===
2543 ละครเวทีเรื่อง "จ๊ะจ๋า หมา หรือ เมีย"
=== ภาพยนตร์ ===
2542 ภาพยนตร์ ล่าระเบิดเมือง รับบท นรีวรรณ (พยาบาลจ๋อม)
=== ภาพยนตร์วีซีดี ===
2546 ภาพยนตร์วีซีดีเรื่อง มหกรรม...ต่อมขำแตก 6 (วีซีดีรายการ ระเบิดเถิดเทิง ซึ่งฉายแค่ช่วงละคร) ตอน ลูกน้องคนใหม่
=== มิวสิควีดีโอ ===
เพลง สั่งเสีย ของ แมทธิว ดีน
เพลง เพราะเธอหรือเปล่า ของ ปนัดดา เรืองวุฒิ
เพลง สวยแล้วหยิ่ง ของ ไทม์
=== โฆษณา ===
โฆษณา กานิเย่
โฆษณา แพนทีน
โฆษณา นมผงตราหมี
== อ้างอิง ==
วรรณวลัย โปษยานนท์ น้ำฝน - หนังดี
== แหล่งข้อมูลอื่น ==
ข้อมูลของ วรรณวลัย โปษยานนท์ ++ MagazineDee.com.. 
นักแสดงหญิงชาวไทย
นางแบบไทย
บุคคลจากจังหวัดนนทบุรี
สกุลโปษยานนท์
เมืองของประเทศลาว

ในประเทศลาว เมือง (ເມືອງ) เป็นเขตการปกครองระดับที่ 2 รองจากแขวง ซึ่งเทียบเท่ากับอำเภอของประเทศไทย เมืองแต่ละเมืองแบ่งออกเป็นบ้าน (ບ້ານ) ซึ่งเทียบเท่ากับหมู่บ้านในประเทศไทย
== รายชื่อเมือง ==
หมายเหตุ — แต่ละเมืองมีรหัสแสดง ตัวเลขสองหลักแรกเป็นแขวง และสองหลักสุดท้ายเป็นเมือง
== ดูเพิ่ม ==
แขวงของประเทศลาว
== แหล่งข้อมูลอื่น ==
แขวงของประเทศลาว ที่ statoids.com
เมืองของประเทศลาว ที่ statoids.com
Laos Ministry of Education district maps 
ประเทศลาว
กิตติ์ลภัส กรสุทธิ์ไรวรรณ

กิตติ์ลภัส กรสุทธิ์ไรวรรณ หรือชื่อเล่น ฐา (14 ตุลาคม 2530) เป็นแสดงชาวไทย เคยเป็นพรีเซ็นเตอร์สินค้ามาแล้วมากมาย ไม่ว่าจะเป็นพรีเซ็นเตอร์โฆษณาภาพนิ่ง, โฆษณาโทรทัศน์
==การศึกษา ==
ปริญญาตรี คณะ Business Chinese  มหาวิทยาลัยอัสสัมชัญ (ABAC)
==ผลงาน==
====ละคร/ซีรีส์====
สถานีบานฉ่ำ สถานีวิทยุโทรทัศน์ไทยทีวีสีช่อง 3
ก่อนบ่ายคลายเครียด (รับเชิญ)
บางรักซอย 9 (รับเชิญ)
บันทึกกรรม ตอน รอยจูบบนฝ่าเท้า
บันทึกกรรม ตอน ปฏิทินของพ่อ
ระเบิดเที่ยงแถวตรง
ซีรีส์ลูกไม้ของพ่อ ตอน ในม่านเมฆ
ผู้ชนะสิบทิศ
จุดนัดภพ ตอน บ้านผีสิง 1,2
บันทึกกรรม ตอน สังหรณ์ / สังหาร
ลูกไม้ลายรัก
ปาฏิหาริย์รักข้ามขอบฟ้า รับบท ขวัญแก้ว
เตียงนางไม้ รับบท นุช
====หนังสั้น====
ประเทศ Singapore
====ภาพยนตร์====
บุญชู ไอ-เลิฟ-สระ-อู
ความรัก ศรัทธา ปาฎิหาริย์ เรื่อง ฟื้น
ทองสุก 13
====มิวสิควิดีโอ====
====พิธีกร====
Satzone โซนมันวันเสาร์ สถานีโทรทัศน์สีกองทัพบกช่อง 7
แก๊งการ์ตูน แชนแนล
Scoop Click IT
ICT Connect
====โฆษณา====
ยาสระผม SUN SILK
ชุดชั้นใน WACOAL
น้ำสลัด Pure Food
==อ้างอิง==
==แหล่งข้อมูลอื่น==
นักแสดงหญิงชาวไทย
สนามกีฬากลางเทศบาลนครอุดรธานี

สนามกีฬาเทศบาลนครอุดรธานี หรือเรียกอีกอย่างว่า "เวสสุวัณ สเตเดียม" เป็นสนามกีฬากลางแจ้งแห่งแรกของจังหวัดอุดรธานี ก่อสร้างบริเวณพื้นที่โรงงานยาสูบเดิม เดิมสนามกีฬาแห่งนี้ชื่อว่าศูนย์กีฬาประชาชนเทศบาลนครอุดรธานี ภายในประกอบด้วย สนามฟุตบอล สนามบาสเกตบอล สระว่ายน้ำ สนามวอลเลย์บอล อัฒจรรย์สามารถจุคนได้ประมาณ 12,000 คนขึ้นไปโดยเป็นสนามที่ฟีฟ่าให้การรับรองอยู่ในระดับ 2 ดาว ซึ่งสามารถจัดการแข่งขันได้
==ประวัติ==
สนามกีฬาเทศบาลนครอุดรธานี ตั้งอยู่บริเวณถนนนิตโย (บริเวณโรงเบียร์เดิม) สร้างขึ้นด้วยเงินงบประมาณตามโครงการของรัฐบาล นายอภิสิทธิ์ เวชชาชีวะ ซึ่งได้อนุมัติเงินงบประมาณไว้ทั้งหมด 800 านบาทก่อนที่จะมีการยุบสภาในปีพ.ศ. 2554 โดยนาย อิทธิพล ตรีวัฒนสุวรรณ นายกเทศมนตรีเทศบาลนครอุดรธานี เป็นผู้ดำเนินการก่อสร้าง ได้นำการก่อสร้างตั้งแต่ พ.ศ. 2553แล้วเสร็จในปีพ.ศ. 2554
==อาคารประกอบ==
การก่อสร้างเฟสแรกได้ดำเนินการแล้วเสร็จสิ้นแล้ว ส่วนการดำเนินงานในเฟสสองยังไม่มีการก่อสร้างเพราะว่าทางเทศบาลรอเงินงบประมาณจากส่วนกลาง
โดยสนามกีฬามีอาคารต่างๆดังนี้
สนามฟุตบอล เป็นสนามใหญ่สามารถจุคนได้ประมาณ 12,000 ที่นั่ง
สนามบาสเกตบอล
สระว่ายน้ำ
สนามวอลเลย์บอล
สนามเทนนิส-สนามแบดมินตัน
สนามเปตอง
สนามฟุตซอล
ร้านขายน้ำ-เครื่องดื่ม
ห้องน้ำ
ลานออกกำลังกาย
ลานจอดรถ
อาคารสโมสร ปัจจุบันทางเทศบาลได้เปิดเป็นศูนย์บริการประชาชนเทศบาลนครอุดรธานีแห่งที่ 2 ห้องฟิตเนส ห้องโยคะ และร้านกาแฟ
==การใช้สนาม==
สนามแห่งนี้ใช้เป็นสถานที่จัดการแข่งขันฟุตบอลนักเรียน(หมากแข้งคัพครั้งที่1และครั้งที่2)และเคยเป็นสถานที่จัดคอนเสริต์MTVแต่งานก็ต้องยุติลงเพราะว่าเวทีพังถล่มลงมาทำให้มีผู้เสียชีวิต1ราย และเป็นสนามอุ่นเครื่องของสโมสรอุดรธานีเอฟซีอีกด้วย
==ปัจจุบัน==
ในขณะนี้ทางเทศบาลนครอุดรธานี ได้อนุมัติงบประมาณส่วนของเทศบาลเริ่มทำการก่อสร้างสนามเทนนิส และสนามฟุตซอลเพิ่มเติม
สนามกีฬาในจังหวัดอุดรธานี
สิ่งก่อสร้างในอำเภอเมืองอุดรธานี
เทศบาลนครอุดรธานี
เอ็มโฟเอ็ม

เอ็มโฟร์เอ็ม (M4M ย่อมาจาก Mystical Formula) เป็นวงบอยแบนด์แมนโดป๊อปที่ก่อตั้งขึ้นในปี 2013 โดยคิวบ์เอนเตอร์เทนเมนต์ของเกาหลีใต้และ Xing Tian Media ของจีน กลุ่มเปิดตัวเมื่อวันที่ 13 มีนาคม 2013 ในรายการเอ็มเคานต์ดาวน์ด้วยเพลง Sadness เวอร์ชันภาษาเกาหลี ในเดือนมีนาคม 2015 เอ็มโฟร์เอ็มประกาศว่าพวกเขาจะยุติสัญญากับบริษัทจีน Xing Tian Media เนื่องจากไม่มีกิจกรรม
== สมาชิก ==
=== สมาชิกปัจจุบัน ===
อเลน (Alen, Fang Yilun 方逸伦)
จิมมี (Jimmy, Zhu Zhaofeng 朱兆豐)
วินสัน (Vinson, Luo Yusheng 罗宇胜)
อวี๋ปิน (Yubin, 于斌)
=== อดีตสมาชิก ===
พัก ช็อง-จอง (Park Jung-jong)
== ผลงานเพลง ==
=== เอกซ์เทนเดดเพลย์ ===
Mystery Formula
== รางวัลและการเสนอชื่อ ==
== อ้างอิง ==
บอยแบนด์เกาหลีใต้
นักร้องเพลงภาษาจีนกลาง
ศิลปินสังกัดคิวบ์เอนเตอร์เทนเมนต์
วงกลุ่มสี่
กลุ่มดนตรีสัญชาติจีน
นักร้องเคป็อป
กลุ่มดนตรีเคป็อป